Diari Oficial de la Generalitat Valenciana


Sumari del DOGV 6017, del 20-05-2009 (2009/5655)

RESOLUCIÓ de 4 de maig de 2009, de la presidenta de l'Institut Valencià d'Investigacions Agràries, per la qual s'adjudiquen 26 beques de formació per a persones amb titulació universitària superior cofinançades pel Fons Social Europeu.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5655


Data del document
:   04-05-2009

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * ajuda pública
    * assignació per estudis
    * suport econòmic

RESOLUCIÓ de 4 de maig de 2009, de la presidenta de l'Institut Valencià d'Investigacions Agràries, per la qual s'adjudiquen 26 beques de formació per a persones amb titulació universitària superior cofinançades pel Fons Social Europeu. [2009/5655]  
Mitjançant Resolució de 27 de gener de 2009, publicada en el DOCV, núm. 5951, de 10 de febrer de 2009, es van convocar 26 beques de formació en l'Institut Valencià d'Investigacions Agràries per a persones amb titulació superior cofinançades pel Fons Social Europeu.  
Per Resolució del vicepresident Primer de l'IVIA de 17 de febrer de 2009, es van nomenar les comissions Avaluadores per a l'examen i valoració de les candidatures presentades a les beques.  
Vistes les propostes realitzades per les comissions Avaluadores, i de conformitat amb el que establix la base dotzena de la Convocatòria, resolc:  
Primer  
Adjudicar les 26 beques de formació en l'IVIA per a persones amb titulació universitària superior als candidats i candidates que s'assenyalen en l'annex I d'esta resolució per haver obtingut major puntuació en cada una d'elles, una vegada aplicat l'orde de prioritat especificat pels candidats i candidates en les seues sol·licituds de participació, de conformitat amb els establit en la base segona de la convocatòria.  
Segon  
Constituir una borsa de reserva per a cada una de les beques formada pels candidats i candidates que figuren en l'annex II d'esta resolució.  
Tercer  
Excloure del procediment, desestimant la seua candidatura als aspirants, que figuren en l'annex III per les raons que en ell s'expressen.  
Quart  
La incorporació dels becaris i becàries es realitzarà en la seu central de l'IVIA (carretera Moncada/Náquera km. 4,5. 46983-Moncada) independentment del centre en què es desenrotllarà la beca, a les nou hores el primer dia hàbil del mes següent al de publicació d'esta resolució en el DOCV. La no incorporació en el lloc, dia i hora assenyalats, llevat que s'haja sol·licitat ajornament per a la incorporació de conformitat amb establit en la base catorzena de la convocatòria, constituirà renúncia de la beca.  
Contra esta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa-Administrativa. Tot això sense perjuí que s'utilitze qualsevol altra via que es considere oportuna.  
València, 4 de maig de 2009.- La presidenta de l'IVIA: Maritina Hernández Miñana.  
  
  
  
  
  
